RFID-lukulaitteet, jotka on saatettu markkinoille ennen päätöksen 2006/804/EY kumoamispäivää, on vapautettu vaatimuksista eli niiden käyttö on edelleen luvallista niiden säännösten mukaisesti, jotka oli vahvistettu päätöksessä 2006/804/EY ennen sen kumoamispäivää.

[i] Jäsenvaltioiden on sallittava tämän taulukon sisältämien vierekkäisten taajuuskaistojen käyttö yhtenä yhtenäisenä taajuuskaistana sillä edellytyksellä, että kaikki kullekin vierekkäiselle taajuuskaistalle asetut ehdot täyttyvät. [ii] 2 artiklan 3 kohdan määritelmän mukaisesti. [iii] Jäsenvaltioiden on sallittava taajuuksien käyttö tässä taulukossa annettuihin lähetystehon, kentänvoimakkuuden tai tehotiheyden raja-arvoihin asti. Ne voivat 3 artiklan 3 kohdan mukaisesti ottaa käyttöön vähemmän rajoittavia ehtoja eli sallia taajuuksien käytön, vaikka tehon, kentänvoimakkuuden tai tehotiheyden raja-arvot ylittyvät, jos tämä ei vähennä tai vaaranna lyhyen kantaman laitteiden asianmukaista rinnakkaistoimintaa tällä päätöksellä yhdenmukaistetuilla taajuuskaistoilla. [iv] Jäsenvaltiot saavat soveltaa ainoastaan näitä ”lisäparametreja (kanavointi- ja/tai kanavankäyttösääntöjä)”, eikä muita parametreja tai taajuuksien käytön ja häiriöidenlieventämisen vaatimuksia saa asettaa. 3 artiklan 3 kohdan mukaisilla vähemmän rajoittavilla ehdoilla tarkoitetaan sitä, että jäsenvaltiot voivat taulukon tietyn solun osalta jättää ”lisäparametrit (kanavointi- ja/tai kanavankäyttösäännöt)” kokonaan huomioimatta tai sallia ne ylittävät arvot, jos se ei vaaranna asianmukaista jakamisympäristöä yhdenmukaistetulla taajuuskaistalla. [v] Jäsenvaltiot saavat soveltaa ainoastaan näitä ”muita käyttörajoituksia”, eikä lisärajoituksia saa asettaa. Koska käyttöön voidaan ottaa vähemmän rajoittavia ehtoja 3 artiklan 3 kohdan mukaisesti, jäsenvaltiot voivat jättää näistä rajoituksista huomioimatta yhden tai kaikki, jos se ei vaaranna asianmukaista jakamisympäristöä yhdenmukaistetulla taajuuskaistalla. [vi] ’Toimintasuhteella’ tarkoitetaan prosenttiosuutta Σ(Ton)/(Tobs), jossa Ton on yksittäisen lähetinlaitteen aktiivinen aika ja Tobs on tarkkailuaika. Ton mitataan tarkkailutaajuuskaistalta (Fobs). Jollei tässä teknisessä liitteessä toisin säädetä, Tobs on jatkuva tunnin jakso ja Fobs on tässä teknisessä liitteessä sovellettava taajuuskaista. 3 artiklan 3 kohdan mukaisilla vähemmän rajoittavilla ehdoilla tarkoitetaan sitä, että jäsenvaltiot voivat sallia korkeamman ’toimintasuhteen’ arvon. [1] Aktiivisten implantoitavien lääkinnällisten laitteiden luokkaan kuuluvat ne aktiivisten implantoitavien lääkinnällisten laitteiden radio-osat, jotka on tarkoitettu osittain tai kokonaan kirurgisesti tai lääketieteellisesti implantoitaviksi ihmisen tai eläimen kehoon, sekä tarvittaessa niiden oheislaitteet. [3] Lyhyen kantaman laitteiden yleisluokka kattaa kaikenlaiset radiolaitteet, sovelluksesta tai tarkoituksesta riippumatta, jotka täyttävät tietylle taajuusalueelle määritetyt tekniset vaatimukset. Tavanomaisia käyttötapoja ovat kaukomittaus, kauko-ohjaus, hälyttimet sekä tiedonsiirto yleensä ja muissa sovelluksissa. [4] Kuulemisen apuvälineiden luokkaan kuuluvat radioaaltoja käyttävät viestintäjärjestelmät, joiden avulla kuulovammasta kärsivät henkilöt voivat parantaa kuulemiskykyään. Tyypilliset järjestelmäasennukset sisältävät yhden tai useamman radiolähettimen ja yhden tai useamman radiovastaanottimen. [5] Mittauslaitteiden luokkaan kuuluvat radiolaitteet, jotka ovat osa kaksisuuntaista radioviestintäjärjestelmää, joka mahdollistaa kaukovalvonnan, mittaamisen ja tiedonsiirron älykkäissä verkkoinfrastruktuureissa kuten sähkö-, kaasu- ja vedenjakeluverkoissa. [6] ’Turvahälyttimet’ ovat radioviestintäjärjestelmiä, joiden ansiosta suljetussa tilassa hädässä oleva henkilö voi lähettää luotettavalla tavalla avunpyynnön. Turvahälyttimien tyypillinen käyttökohde on vanhusten ja vammaisten avustaminen. [7] Aktiivisia implantoitavia lääkinnällisiä laitteita koskevan jäsenvaltioiden lainsäädännön lähentämisestä 20 päivänä kesäkuuta 1990 annetussa neuvoston direktiivissä 90/385/ETY (EYVL L 189, 20.7.1990, s. 17) määritellyt ’aktiiviset implantoitavat lääkinnälliset laitteet’. [8] Korkean toimintasuhteen / jatkuvan datasiirron laitteiden luokkaan kuuluvat radiolaitteet, jotka käyttävät alhaisen latenssin ja korkean toimintasuhteen lähetyksiä. Niitä käytetään tavanomaisesti henkilökohtaisissa langattomissa äänen ja multimedian suoratoistojärjestelmissä, joita käytetään yhdistettyihin ääni-/videolähetyksiin ja äänen/videon tahdistussignaaleihin, matkapuhelimissa, ajoneuvojen tai kodin viihdejärjestelmissä, langattomissa mikrofoneissa, langattomissa kaiuttimissa, langattomissa kuulokkeissa, päälle puettavissa radiolaitteissa, kuulemisen apuvälineissä, korvamonitorikuulokkeissa, langattomissa mikrofoneissa, joita käytetään konserteissa tai muissa esityksissä, ja matalatehoisissa analogisissa FM-lähettimissä (kaista 36). [9] Radiomäärityslaitteiden luokkaan kuuluvat radiolaitteet, joita käytetään kohteen sijainnin, nopeuden ja/tai muun ominaisuuden määrittämiseen tai näihin muuttujiin liittyvän tiedon hankkimiseen. Radiomäärityslaitteet tekevän tavanomaisesti mittauksia tällaisten tietojen saamiseksi. Kaikki pisteestä pisteeseen tai pisteestä moneen pisteeseen tapahtuvan radioviestintä jää tämän määritelmän ulkopuolelle. [10] Langaton pintavahti on erityinen radiomäärityssovellus, jota käytetään säiliön sisällön määrän mittaamiseen. Niitä käytetään metallisissa tai teräsbetonisissa säiliöissä tai vaimennusominaisuuksiltaan vastaavissa rakenteissa. Säiliön on tarkoitus sisältää ainetta. [11] Mallien ohjauslaitteet ovat erityisiä kauko-ohjaus- ja kaukomittauslaitteita, joita käytetään mallien (yleensä kulkuneuvojen pienoismallien) liikkeen kauko-ohjaamiseen ilmassa, maan päällä tai veden pinnalla tai alla. [12] Radiotaajuustunnistuslaitteiden luokkaan kuuluvat tunnisteisiin ja kyselylaitteisiin perustuvat radioviestintäjärjestelmät, jotka muodostuvat elollisiin tai elottomiin kohteisiin kiinnitetyistä radiolaitteista (tunnisteista) ja lähetin/vastaanotinyksiköistä (kyselylaitteista), jotka aktivoivat tunnisteet ja vastaanottavat niistä tietoja. Tavanomaisia käyttötarkoituksia ovat esimerkiksi esineiden jäljittäminen ja tunnistaminen, kuten elektroninen tuoteseuranta, sekä sellaisia esineitä, joihin on kiinnitetty joko ilman paristoa toimivat, paristoavusteiset tai paristokäyttöiset tunnisteet, koskevien tietojen kerääminen ja lähettäminen. Kyselylaite vahvistaa tunnisteesta tulevat vastaukset ja välittää ne pääjärjestelmäänsä. [13] Liikennetelematiikkalaitteiden luokkaan kuuluvat radiolaitteet, joita käytetään liikenteen (tie-, raide-, vesi- tai ilmaliikenteen, riippuen asianomaisista teknisistä rajoituksista), liikenteen hallinnan, navigoinnin, liikkuvuuden hallinnan ja älykkäiden liikennejärjestelmien alalla. Tavanomaisia sovelluksia käytetään eri liikennemuotojen välisissä liityntäkohdissa, viestinnässä ajoneuvojen välillä (esim. autojen välillä), ajoneuvojen ja kiinteiden pisteiden välillä (esim. viestintä autosta infrastruktuuriin) sekä viestinnässä käyttäjiltä ja käyttäjille. [14] Induktiivisten laitteiden luokka kattaa radiolaitteet, joissa käytetään induktiivista silmukkaa hyödyntäviä magneettikenttiä lähitiedonsiirtoa varten. Tyypillisiä käyttötapoja ovat muun muassa ajonestolaitteet, eläinten tunnistus, hälytysjärjestelmät, kaapelinhaku, jätehuolto, henkilötunnistus, langattomat puheyhteydet, kulunvalvonta, lähestymisanturit, varkaudenestojärjestelmät, kuten induktiiviset RFID-järjestelmät, tiedonsiirto käsikäyttöisiin laitteisiin, automaattinen tavarantunnistus, langattomat ohjausjärjestelmät ja automaattiset tietullijärjestelmät. [15] Alhaisen toimintasuhteen / korkean luotettavuustason laitteiden luokka kattaa radiolaitteet, jotka varmistavat alhaisella radiotaajuuksien kokonaiskäyttöasteella ja alhaisen toimintasuhteen käyttösääntöjen avulla erittäin luotettavan taajuuksien saannin ja tiedonsiirron jaetuilla kaistoilla. Tavanomaisia käyttötarkoituksia ovat hälytysjärjestelmät, jotka käyttävät radioviestintää hälytystilan ilmaisemiseksi kaukana sijaitsevassa paikassa, ja turvahälytinjärjestelmät, jotka mahdollistavat hädässä oleville henkilöille luotettavan yhteydenottotavan. [16] Wideband-tiedonsiirtolaitteiden luokka kattaa radiolaitteet, jotka käyttävät laajakaistaisia modulaatiotekniikoita taajuuksien käytössä. Tavanomaisia käyttötarkoituksia ovat muun muassa langattomat liityntäjärjestelmät, kuten langattomat lähiverkot (WAS/RLAN) ja lyhyen kantaman wideband-laitteet tietoverkoissa. [17] Kaistalla 20 sovelletaan induktiivisiin sovelluksiin korkeampia kentänvoimakkuuksia ja lisäkäyttörajoituksia. [18] Kaistoilla 22, 24, 25, 27 ja 28a sovelletaan induktiivisiin sovelluksiin korkeampia kentänvoimakkuuksia ja lisäkäyttörajoituksia. [19] Tehorajoitus pätee suljetun säiliön sisällä ja vastaa – 41,3 dBm/MHz EIRP säteilytiheyttä 500 litran testisäiliön ulkopuolella." [20] Lääketieteellisten tietojen hankkiminen on luokka, johon kuuluu muun kuin puhemuotoisen tiedon siirto muihin kuin implantoitaviin lääkinnällisiin laitteisiin tai siirto tällaisista laitteista potilaiden seurantaa, diagnosointia ja hoitoa varten terveydenhoitolaitoksissa tai potilaan kotona. [21] PMR446-laitteet ovat kannettavia (ei tukiasema- tai toistinkäyttö) ja niissä käytetään ainoastaan sisäisiä antenneja jakamisen maksimoimiseksi ja häiriöiden minimoimiseksi. PMR 446-laitteet toimivat lyhyellä kantamalla vertaismoodissa, ja niitä ei saa käyttää osana verkkoinfrastruktuuria eikä toistimena. [22] Hälytysjärjestelmä on laite, joka käyttää keskeisenä toimintonaan radioviestintätukea hälytyksen ilmaisemiseksi järjestelmälle tai henkilölle etäsijaintipaikassa, kun ongelma tai määrätilanne ilmenee. Radiohälytyksiin kuuluvat turvapuhelimet ja turvahälyttimet. [23] Lääketieteelliset kehon alueen verkkojärjestelmät (MBANS), joita käytetään lääketieteellisten tietojen hankkimiseen, on tarkoitettu käytettäviksi terveydenhoitolaitoksissa ja potilaan kotona. Ne ovat matalatehoisia radiojärjestelmiä, joita käytetään muun kun puhemuotoisen tiedon siirtoon lääketieteelliseen laitteeseen ja tällaisesta laitteesta potilaiden seurantaa, diagnosointia ja hoitoa varten asianmukaisesti hyväksytyn terveydenhuollon ammattihenkilön määräämällä tavalla, ja ne on määritelty ainoastaan lääketieteellisten sovellusten yhteydessä. [24] Jäsenvaltiot voivat radioastronomiapalvelun tai muun kansallisen käytön suojelemiseksi vahvistaa kieltoalueita tai muita vastaavia toimenpiteitä, joilla pyöriväsiipisissä aluksissa käyttäviä esteiden havaitsemiseen tarkoitettuja järjestelmiä ei saa käyttää. Pyöriväsiipinen alus määritellään kuten EASA CS-27 ja CS-29 (JAR-27 ja JAR-29 aiempia sertifiointeja varten). [25] Laitteissa on toteutettava koko taajuusalue viritysalueen pohjalta. [26] Dataverkon verkkopalvelupoiste on kiinteä maanpäällinen lyhyen kantaman laite, joka toimii yhteyspisteenä dataverkon muille lyhyen kantaman laitteille, jotta voidaan palvella kyseisen dataverkon ulkopuolella sijaitsevia alustoja. Käsitteellä dataverkko viitataan useisiin lyhyen kantaman laitteisiin, verkkopalvelupisteet mukaan luettuina, verkon osina ja niiden välisiin langattomiin yhteyksiin.